Oikeus ei katsonut tuomitun pyytämää mielentilatutkimusta tarpeelliseksi.

Oulun käräjäoikeus on tuominnut Seydou Kouandan törkeästä lapsen seksuaalisesta hyväksikäytöstä kahdeksaksi vuodeksi ehdottomaan vankeuteen. Oikeus ei katsonut tuomitun pyytämää mielentilatutkimusta tarpeelliseksi.

Käräjäoikeuden mielestä käsittelyn aikana ei ole tullut esiin mitään seikkoja, jotka antaisivat ymmärtää, että tuomittu olisi ollut tekojen aikana syyntakeeton.

Norsunluurannikolta kotoisin oleva Kouanda hyväksikäytti omaa Marlene-tytärtään tammikuusta 1999 tammikuuhun 2008. Tänä aikana tytär tuli useita kertoja raskaaksi, hänelle tehtiin abortteja ja hän synnytti isälleen pojan.

Oikeuden mielestä Kouanda on menetellyt syytteessä kuvatulla tavalla. Kaikki oikeudessa esitetyt kirjalliset todisteet tukevat asiaa.

Marlenen kertomusta voidaan käräjäoikeuden mielestä pitää uskottavana ja luotettavana. Hän on lisäksi antanut uskottavan selityksen sille miksi hän perui aikoinaan yhden ilmoituksensa poliisille.Iltalehti seuraa tilannetta.